Vyhodnotenie medzirezortného pripomienkového konania
k návrhu
opatrení na zabezpečenie vykonávania Dohovoru EHK OSN
o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia (Aarhuský dohovor)

P.č.	Pripomienky k materiálu	Vyhodnotenie pripomienok	
1.	Podpredsedníčka vlády SR
Mária Kadlečíková
list 217/2001/SPP/MM z 19.9. 2001	Bez pripomienok.	
2.	Podpredseda vlády SR
Pál Csáky
list 1721/01-CSY z 12.9. 2001	Bez pripomienok.	
3.	Podpredseda vlády SR
Ľubomír Fogaš	Nedodané.	
4.	Podpredseda vlády SR
Ivan Mikloš	Nedodané.	
5.	Ministerstvo dopravy pôšt a telekomunikácií SR
list 1168/301-2001 z 19.9. 2001
		
a)	Pripomienky formálneho charakteru.	Akceptované. Odstránené.	
6.	Ministerstvo financií SR
list 4641/2001- KM	Bez pripomienok.	
7.	Ministerstvo hospodárstva SR
list 1577/2001-100 z 20.9. 2001
		
a)	Odporúča zredukovať návrh opatrení na zabezpečenie vykonávania Aarhuského dohovoru a ponechať v ukladacej časti len body B.1 až B.4. 	a, b) Akceptované čiastočne.  Nezodpovedá dikcii uznesenia vlády SR č. 72/2000 z 2.2. 2000, v ktorom vláda v bode B.1. ukladá ministrovi ŽP predložiť na rokovanie vlády návrh opatrení na zabezpečenie vykonávania Dohovoru. 	
b)	Ostatné závažné body (B.6 až B.10) odporúčame zaradiť až po komplexnom preskúmaní možností pristúpenia SR z vecného a časového hľadiska v medzirezortnej koordinačnej skupine vytvorenej v zmysle bodu B.1 návrhu uznesenia do Plánu legislatívnych úloh vlády SR.	Súhlasíme s obavami pripomienkovateľa, ale
vypustenie bodov B.6 - B.9 by viedlo k nenaplneniu požiadaviek Aarhuského dohovoru. Analýza právnych noriem sa musí riešiť komplexne. 
Bod B.9 vypustený.
Bod B.10 vypustený, upravuje ho iné uznesenie vlády.	
c)	Odhadnúť resp. kvantifikovať  finančné prostriedky na zabezpečenie dohovoru.	c) Neakceptované. V tejto fáze nie je možné finančné náklady odhadnúť.	
8.	Ministerstvo kultúry SR
list MK - 1698/2001 - 1 z 19.9. 2001	Bez pripomienok.	
9.	Ministerstvo obrany SR
list OOdRŠS - 6017/28 z 19. 9. 2001

	Bez pripomienok.	
10.	Ministerstvo pôdohospodárstva SR
list 2666/2001- 100/600 z 20.9. 2001
		
a)	V návrhu uznesenia vlády SR v bode B.5 odporúčame zmeniť termín z 31.3. 2003 na neskorší (2005) nakoľko opatrenia v bodoch B.2 a B.4, ktoré podmieňujú termín pristúpenia, majú neskoršie termíny.	a) Akceptované čiastočne. Pôvodný text v bode B.5 bol preformulovaný, a znie: “Predložiť na rokovanie vlády správu o stave plnenia úloh, ktoré je potrebné vykonať...”
	
b)	Text v bode B.7 nie je správne a zrozumiteľne sformulovaný.
	b) Akceptované. Preformulované.	
c)	V nadväznosti na ďalšie pripomienky  týkajúce sa legislatívy v oblasti ochrany vôd a vodnom hospodárstve, odporúčame do návrhu uznesenia zaradiť bod - úloha pre ministra pôdohospodárstva SR
B.11. Pripraviť a predložiť na rokovanie vlády SR návrh zákona o vodách    T: 31.12. 2002	c) Neakceptované. Minister ŽP listom číslo 
40-24/2001-min. zo dňa 26.4. 2001 predložil na prerokovanie v Legislatívnej rade vlády SR nové znenie návrhu zákona o ochrane vôd a nakladaní s vodami.	
d)	V bode B.10 sa vyskytuje rozporná formulácia (názov zákona).	d) Akceptované. Bod B.10 vypustený, upravuje ho iné uznesenie vlády	
e)	Na strane 5 prílohy č. 1 v bode d) text “na úseku ochrany a racionálneho využívania vôd - napríklad” žiadame nahradiť za “na úseku vodného hospodárstva - napríklad”, nakoľko takéto znenie lepšie vystihuje príklady uvádzané v rámci tohto bodu.	e) Neakceptované. Zákon o ochrane vôd a nakladaní s vodami je v gescii MŽP SR.	
f)	Na strane 9 prílohy č.1 odporúčame zákony uvádzané k čl. 9 ods. 3 dohovoru v bode a) uviesť samostatne, nie v jednom bloku.	f) Neakceptované. Ide iba o stručný a demonštratívny výpočet predpisov.	
g)	Na strane 1 prílohy č. 2 v časti 1 žiadame nahradiť text “o ochrane vôd a o nakladaní s nimi” znením “o vodách”, nakoľko v oblasti vodného hospodárstva treba vypracovať nový zákon o vodách. V tejto súvislosti treba doplniť záver prílohy č. 2 o ďalší bod “Pripraviť návrh zákona o vodách, ktorým sa nahradí zákon č. 138/1973Zb. o vodách”.	g) Neakceptované. Zákon o ochrane vôd a nakladaní s vodami je v gescii MŽP SR.	
h)	Formálne pripomienky.	h) Akceptované. V texte upravené.	
11.	Ministerstvo práce sociálnych vecí a rodiny SR
list 714/01-I/60 z 18.9. 2001	Bez pripomienok.	
12.	Ministerstvo pre správu a privatizáciu národného majetku SR
list KM-1003/2001 z 20.9. 2001	Bez pripomienok.	
13.	Ministerstvo spravodlivosti SR
list 10255/2001-52 z 20.9. 2001	Bez pripomienok.	
14.	Ministerstvo školstva SR
list 2108/2001-sekr.

	Bez pripomienok.
Bod B.10 vypustený, upravuje ho iné uznesenie vlády.	
15.	Ministerstvo vnútra SR
list LO – 715/3-2001 z 19.9. 2001
		
a)	V návrhu uznesenia vlády SR sa v bode B.9 ministrovi vnútra SR ukladá úloha do 31. septembra 2002 pripraviť a predložiť návrh nového zákona o správnom konaní (správny poriadok). Z platného právneho stavu nevyplýva gestorstvo ministerstva vnútra nad týmto zákonom, ale ide o zákon s prierezovým charakterom.	a) Akceptované. Bod B.9 vypustený. 	
16.	Ministerstvo výstavby a regionálneho rozvoja SR
list 1408/M-2001	Bez pripomienok.	
17.	Ministerstvo zahraničných vecí SR
list: 201.141/01-KAMI z 24.9. 2001
		
a)	Z návrhu uznesenia vypustiť úlohu B.5 z dôvodu, že táto je obsahovo premietnutá v uznesení vlády SR č.72 z 2.2. 2000 - predložiť na rokovanie vlády Dohovor s návrhom na ďalšie opatrenia potrebné pre nadobudnutie jeho platnosti pre Slovenskú republiku.	a) Akceptované. Pôvodný text bodu B.5 nahradený iným obsahovým znením: “Predložiť na rokovanie vlády správu o stave plnenia úloh, ktoré je potrebné vykonať, aby Slovenská republika pristúpila k Aarhuskému dohovoru” s kontrolným termínom 31.12. 2002.	
b)	Formálne pripomienky.	b) Akceptované. V texte upravené.	
c)	Odhadnúť  finančné prostriedky na zabezpečenie dohovoru.	c) Neakceptované. V tejto fáze nie je možné finančné náklady odhadnúť.	
18.	Ministerstvo zdravotníctva SR
list M/3794/2001 z 18.9. 2001	Bez pripomienok.	
19.	Úrad vlády SR
list 6195/01/ÚV z 19.9. 2001	Bez pripomienok